|  |  |  |
| --- | --- | --- |
| **Norma nr. 23/2014** | **Propunere modificări Norma 23/2014**  | **Observații**  |
|  **Art. 21. -**   **(1)** Asigurătorii RCA au obligaţia de a stabili tarifele de primă pe categorii de riscuri omogene, pe perioade de un an, calculate pe baze actuariale general acceptate, pentru limitele de despăgubire stabilite în baza prevederilor art. 24.        | **Art. 21. - (1)**  Asigurătorii RCA au obligația de a stabili tariful de primă pe categorii de vehicule, pe perioade de un an, calculate pe baze actuariale general acceptate, pentru limitele de despăgubire stabilite în baza prevederilor art. 24.(1)1 În sensul alin (1), o categorie de vehicule cuprinde vehiculele încadrate în aceeași clasă de vehicule conform nomenclatorului utilizat de Registrul Auto Român și care au caracteristici similare în ceea ce privește masa maximă autorizată și respectiv capacitatea cilindrică și/sau puterea motorului.(1)2 În cadrul categoriilor de vehicule menționate la alin (1), asigurătorii RCA pot stabili tarife de primă pe subcategorii de riscuri omogene determinate prin metode statistice.  (1)3 Tarifele stabilite conform alin (1)2 nu pot depăși o variație de peste ±20% față de tarifele calculate conform alin (1).   |  |
|  **(2)** Tarifele de primă stabilite de asigurători pot conţine reduceri comerciale. Asigurătorii trebuie să ţină o evidenţă a reducerilor comerciale practicate şi a justificării reducerii comerciale respective.   |  **(2)** Tarifele de primă stabilite de asigurători pot conţine reduceri comerciale până la un nivel de maximum 10%, cu excepţia reducerilor acordate pensionarilor şi persoanelor cu deficienţe locomotorii, precum şi a celor stabilite prin sistemul bonus-malus. |  |
| **(3)** Limitele de despăgubire stabilite de către fiecare asigurător RCA, precum şi tarifele de primă stabilite conform prezentei norme se notifică Autorităţii de Supraveghere Financiară cel târziu cu 30 de zile înainte de începerea perioadei în care acestea pot fi practicate, împreună cu o declaraţie a actuarului responsabil pentru calculul primei de asigurare cu privire la corectitudinea acestuia, însuşită şi semnată de conducătorul executiv al societăţii. Calculul actuarial trebuie să conţină prima de risc, incluzând estimarea frecvenţei daunei şi daunei medii, pentru fiecare categorie de risc pentru care este calculat tariful de primă.   | **(3)** Limitele de despăgubire stabilite de către fiecare asigurător RCA, precum şi tarifele de primă stabilite conform prezentei norme se notifică Autorităţii de Supraveghere Financiară cel târziu cu 30 de zile înainte de începerea perioadei în care acestea pot fi practicate, împreună cu o declaraţie a actuarului responsabil pentru calculul primei de asigurare cu privire la corectitudinea acestuia, însuşită şi semnată de conducătorul executiv al societăţii. Calculul actuarial trebuie să conţină prima de risc, incluzând estimarea frecvenţei daunei şi daunei medii, pentru fiecare din categoriile de vehicule prevăzute la alin (1), respectiv subcategoriile de riscuri omogene prevăzute la alin (1)2, pentru care este stabilit tariful de primă.   |  |